Jalan Negeri Kedah K279

Jalan Negeri Kedah K279 (Jalan Kampung Machang) ialah jalan negeri biasa yang terletak di bahagian selatan Daerah Kubang Pasu, dalam negeri Kedah, Malaysia.   Ia diselenggarakan oleh Jabatan Kerja Raya (JKR) Daerah Kubang Pasu. K279 memiliki panjang keseluruhan iaitu, , yang bertindak menghubungkan Kampung Pulau Nyior di timur dengan Kampung Pulau Pisang di barat.

 Gambaran keseluruhan 
Jalan Negeri K279 bermula sebagai kilometer sifar di Kampung Pulau Nyior, di simpang tiga Jalan Persekutuan 176 (Jalan Kodiang) dan Jalan Negeri K278 (Jalan Batu 14 3/4 Changlun–Pulau Nyior), dekat Sekolah Kebangsaan Pulau Nyior dan Sekolah Menengah Kebangsaan Pulau Nyior. Permulaan jajaran K289 terletak dalam kawasan Mukim Gelong barat daya, iaitu salah satu mukim dalam Daerah Kubang Pasu. K279 akan menelusuri kawasan pertanian sawah padi yang ditanam oleh penduduk setempat, lalu kawasan petempatan kecil di Kampung Nyior. Beberapa meter dari Kampung Nyior, K279 akan melalui kawasan petempatan berjenis berselerak di Kampung Machang (atau Kampung Pulau Machang). Terdapat banyak persimpangan Jalan Perhubungan Desa (JPD) atau jalan kampung di sini.

Lalu, K279 akan kembali melalui kawasan sawah padi, dan tamat di simpang tiga Jalan Negeri K191 (Jalan Tunjang–Kampung Naga), di kawasan Kampung Pulau Pisang, di tenggara Mukim Tunjang, berdekatan dengan Tanah Perkuburan Islam Kampung Pulau Pisang dan Masjid Pulau Pisang. Secara keseluruhannya, jajaran Jalan Negeri K279 terletak dalam kawasan pentadbiran Mukim Gelong dan Mukim Tunjang. K279 juga merupakan jalan raya tunggal timur-barat dengan dua lorong dari permulaan hingga pengakhiran hayat laluan dan diselia sepenuhnya oleh JKR Kubang Pasu, melalui Kerajaan Negeri Kedah. K279 dikenali sebagai Jalan Kampung Machang/Pulau Pisang dalam Sistem Maklumat Rekod-Rekod Jalan Raya Malaysia (MARRIS).

 Senarai persimpangan 
Kesemua bahagian jalan negeri ini terletak di Daerah Kubang Pasu, Kedah, Malaysia.

|-

 Rujukan

279
Kategori:Pengangkutan di Mukim Tunjang
Kategori:Pengangkutan di Mukim Gelong